**2021 METŲ NEFORMALAUS SUAUGUSIŲJŲ ŠVIETIMO IR TĘSTINIO MOKYMOSI**

**TRAKŲ RAJONO SAVIVALDYBĖJE**

**KOORDINACINĖS TARYBOS**

**ATASKAITA**

**I.Išvardinkite (jei nėra labai daug, o jei daug, nurodykit tik skaičių) neformalaus švietimo mokymus suaugusiems: valandų skaičius, dalyvavo asmenų, kuriai tikslinei grupei rengti (jaunimui, neišskiriant pagal amžių, senjorams), kokios kompetencijos patobulintos, kiek tam skirta lėšų.**

**Trakų viešoji biblioteka:**

2021 m. Trakų viešojoje bibliotekoje buvo organizuojami neformalaus švietimo mokymai vyresnio amžiaus žmonėms, senjorams. Per metus naudotis el. paslaugomis apmokyti 1 304 vartotojai: kompiuterinio raštingumo apmokytos 6 gyventojų grupės, t. y. 71 gyventojas, išduotas 71 pažymėjimas, mokymams skirtos 548 val. Taip pat suteiktos 1 233 individualios konsultacijos, kurioms skirta 769 val.

Lankytojai supažindinti su Trakų viešojoje bibliotekoje prenumeruojamomis duomenų bazėmis: teisine duomenų baze „Infolex“, mokslinių straipsnių duomenų baze „EBSCO Publishing“, muzikine duomenų baze „NAXOS Music Library“ bei didžiausia Baltijos šalių naujienų agentūros duomenų baze „BNS“. Dalyviams buvo parengti nuotoliniai elektroninių duomenų bazių pristatymai, kuriuose dalyvavo 37 lankytojai.

Tęsiant projektą „Prisijungusi Lietuva“, bibliotekos lankytojams buvo surengti nuotoliniai skaitmeninio raštingumo mokymai „Bendradarbiavimas TAU. Bendrauk ir dalykis turiniu internete: Efektyvus laiko planavimas ir bendravimas“.

Vasario 8–11 dienomis senjorai buvo pakviesti į virtualius „Saugesnio interneto savaitė 2021“ renginius. Buvo vedami nuotoliniai mokymai „Būk aktyvus, unikalus ir verslus!“, kuriuose aptartas saugus naršymas internete, interneto svetainių kūrimas, informacijos platinimas socialiniuose tinkluose, pristatyta, kaip atskirti saugias ir patikimas svetaines. Kovo 22–28 d. „Skaitmeninės savaitės 2021“ metu buvo kviečiama stebėti 5 tiesiogines vaizdo transliacijas su profesionaliais pranešėjais. Tiesioginių transliacijų temos: „Skaitmeninė visuomenė – kvietimas augti“, „Darbo vietų transformacija“, „Debesų kompiuterija“, „Kaip (iš)GYVENTI tarp ekranų?“, „Finansinis saugumas internete“.

Rūdiškių miesto biblioteka 2021 m. vykdė „Prisijungusi Lietuva“ suaugusiųjų mokymus. Bendruomenės dalyviai aktyviai gilino savo žinias informacinių technologijų srityje: stebėjo nuotolines transliacijas, dalyvavo tradicinėje akcijoje „Senjorų dienos internete 2021“, IT su „Jaunaisiais maltiečiais“. Mokymų pabaigoje buvo laikomas žinių patikros testai ir dalyviams buvo išsiųsti pažymėjimai. Rūdiškių bibliotekos lankytojai savo laiką praleido prasmingai ir turiningai, praturtino savo žinias, patobulino skaitmeninius įgūdžius, kai kurie iš jų neišeidami iš namų. Apmokytų vartotojų skaičius: 83. Nemokamai dalyvavo mokymuose: „Virtuali realybė šių dienų kontekste“, Halooweeno projekte su virtualios realybės programa „Sracht“,- kurso trukmė 8 val. Sėkmingai baigė mokymus tema: „Dirbtinis intelektas kasdienybėje ir praktikoje“, kurso trukmė 8 val. Taip pat dalyvavo ir sėkmingai baigė mokymus „Ekstremalių situacijų valdymas“, kurso trukmė 8 val.

**Trakų jaunimo turizmo ir laisvalaikio centras**

Surengti 16 val. jaunimo mokymai "Savanoris - savanoriui", kuriuose dalyvavo 20 asmenų, patobulintos buvo asmeninės, socialinės, komunikavimo, savęs pažinimo kompetencijos. Taip pat surengtas 24 val. išvykstamasis kvalifikacijos kėlimo seminaras „Turistiniai maršrutai ugdytiniams: Žemaitijos nacionalis parkas ir Pajūrio regioninis parkas‘‘, kuriame buvo 14 dalyvių ir patobulintos asmeninės, iniciatyvumo ir kūrybingumo, pažinimo, mokėjimo mokytis kompetencijos.

**Trakų krašto kultūros ir amatų asociacija**

Buvo surengti floristikos, medžio apdirbimo, taikomosios dailės (vitražų gamybos, karpinių, dažymo ant šilko), muilo gamybos, kulinarinio paveldo, kosmetikos (muilo, kremo, druskų gamybos) mokymai. 36 grupės x 1,5 val. Dalyvavo 760 asmenų.

**Amatų mokykla ,,Sodžiaus meistrai‘‘**

Vykdė neformaliojo ugdymo kalvystės, keramikos, kulinarijos ir tekstilės mokymus suaugusiems, kuriuose dalyvavo 200 asmenų, mokytasi 300 valandų. Įstaiga tam skyrė 1 tūkstantį eurų.

**Trakų visuomenės sveikatos biuras**

2021 metais rengė šiuos sveikatinimo mokymus: jogos, pilates, šiaurietiško ėjimo pamokas, nuotoliniu būdu mokė atlikti funkcines mankštas, o taip pat vedė paskaitas ,,Antibakterinis atsparumas‘‘. Mokymuose dalyvavo 134 asmenys, tam skirta 4400 eurų.

**Trakų rajono savivaldybė**

Surengti darbuotojams šie mokymai: ,,Centralizuoto vaikų priėmimo sistemos mokymai‘‘-55 asmenys; ,,Bendravimo įgūdžių gerinimas‘‘ – 100 asmenys; ,,Tarpinstitucinis bendradarbiavimas‘‘ – 92 asmenys; ,,Įdiegtų standartų pristatomieji seminarai‘‘ – 96 asmenys; ,,Sveikos gyvensenos mokymai‘‘ – 10 asmenų; ,,Pirmoji pagalba traumų ir sužeidimų atvejais‘‘ – 14 asmenų; ,,Skubios pagalbos teikimas savižudybės rizikos situacijose‘‘- 14 asmenų.

**VšĮ Trakų švietimo centras**

Balandžio mėnesį buvo surengti Trečiojo amžiaus universiteto studentams mokymai ,,Bakterijos, o ne žmonės tampa atsparios antibiotikams‘‘,16 ak. val., dalyvavo 42 asmenys, lektorius gydytojas A. Mikelionis. Dėl Covid – 19 situacijos daugiau kontaktinių mokymų nerengėme, o visus turinčius galimybę dirbti nuotoliniu būdu kvietėme šeštadieniais į psichologės Eglės Masalskienės ,,Mindfulnes‘‘ metodo įvaldymo užsiėmimus, į susitikimus su rašytoju J. Lauciumi bei VU doc. dr. A. Bautrėnu bei kitais.

Balandžio 12, 13 ir 14 dienomis nuotoliniu būdu pravedėme 4 ak. val. diskusijas su Klaipėdos, vidurio Lietuvos ir Rytų Lietuvos savivaldybių suaugusiųjų švietimo koordinatoriais, kur aptarėme situaciją, pasidalinome gerąja patirtimi. Diskusijose dalyvavo 62 asmenys iš savivaldybių, o taip pat KPMPC suaugusiųjų skyriaus vedėjas S. Samulevičius ir Lietuvos neformaliojo suaugusiųjų švietimo tarybos pirmininkė N. Pileičikienė.

Gruodžio 4-15 dienomis nuotoliniu būdu surengėme susitikimus/diskusijas ,,Kaip palaikyti TAU ir savivaldos bendradarbiavimą?‘‘ su Alytaus, Anykščių, Molėtų ir Neringos, Trakų TAU rektoriais, studentais bei savivaldybių atstovais ir pasidalinome įžvalgomis dėl tolimesnio darbo bei lėšų paieškos veiklų vykdymui. Viso 4 ak. val. pasitarimuose dalyvavo 64 asmenys.

Surengti seminarai: vasario 2 dieną ,,Nuotolinio mokymosi ir bendradarbiavimo aplinka‘‘, kovo 13 dieną seminaras ,,Kibernetinės grėsmės, prevencija ir saugumo filosofija‘‘, kovo 18 dieną seminaras ,,Ekranų atskirta karta‘‘.

Lapkričio 20 dieną savivaldybėje surengtas pasitarimas ,,Socialinės ir vadybinės Trakų r. savivaldybės raidos dirbant su suaugusiais analizė‘‘, kuriame dalyvavo KPMPC direktorius T. Tamošiūnas bei Suaugusiųjų skyriaus vedėjas S. Samulevičius.

Gruodžio 3 dieną Trakų suaugusiųjų mokymo centre surengta diskusija ,,Kaip plėtoti suaugusiųjų formalųjį profesinį ugdymą‘‘, kurį moderavo KPMPC tyrėjas L. Valuckas.

VšĮ Trakų švietimo centras 2021 metais rūpinosi rajono pedagogų kvalifikacija, rengė seminarus ir kursus rajono pedagogams, kuriuos viso lankė net 1745 asmenys.

**Trakų neįgaliųjų užimtumo centras:**

Surengti Trakų VVG projektų dėka finansuoti seminarai „Inovacijų kūrimas pagal Desing Thinking metodą“ ir „Kibernetinio saugumo pagrindai“, 2 grupės po 15 žmonių grupė, iš viso 30 asmenų.

**II.Išvardinkite renginius, skirtus suaugusiųjų saviraiškai, sportinei ir meninei veiklai: renginių skaičius, dalyvavo asmenų, kuriai tikslinei grupei (jaunimui, neišskiriant pagal amžių, senjorams), tam skirta lėšų;**

**Trakų viešoji biblioteka:**

Surengti susitikimai su bitininku V. Kondrotu, Trakų krašto literatais bei su L. Lavaste ir kunigu R. Doveika. Pristatytas almanachas „Trakų krašto literatai-20“ ir susitikta su ,,Trakų žemės‘‘ savaitraščio redaktoriumi J. Vercinkevičiumi. Įvyko etnografinių dainų vakaras „Kupolės dainos“, Trakų krašto tremtinių ir politinių kalinių sąšauka, A. Makejevo autorinis vakaras, menininkės V. Aliukonės bei Sv. Rericho tapybos darbų reprodukcijų parodos/ pristatymai. Viso surengti 8 (neišskiriant pagal amžių) renginiai, kuriuose dalyvavo: 308 asmenys. Finansuotas buvo 1 renginys/ 200 Eur.

Lentvario miesto bibliotekoje veikė skaitytojų klubas ‚,Skaityk, dalinkis, atrask”, kurio nariai renkasi kartą į mėnesį. Aptariamos skaitytos knygos, pristatomos naujos.

Rūdiškių bibliotekoje nuolatos vyko įvairūs mokymai, susitikimai, popietės, tiesioginių transliacijų peržiūros ir kiti renginiai, kurie skatino senjorų aktyvumą, stiprino bendruomenės ir bibliotekos bendradarbiavimą, populiarino bibliotekos paslaugas, mažino socialinę atskirtį. Ataskaitiniais metais vyresnio amžiaus ir įvairias negalias turintiems asmenims pasiūlyti 64 kultūriniai, edukaciniai ar informaciniai renginiai. Masinių renginių lankytojų – 805. Valandos skirtos gyventojų mokymams: 106. Rūdiškių skaitytojų klubo nariai dalyvavo knygų aptarimuose, kūrybiniuose užsiėmimuose, vasaros „Skaitymo iššūkyje“. Labiausiai įsimintinas biblioterapinis užsiėmimas „Pavasaris gamtoje ir sieloje“, kuriame dalyvavo Rasa Derenčienė iš Vilniaus nacionalinės Martyno Mažvydo bibliotekos. Bibliotekoje surengtas Aldonos Vaitkevičiūtės paveikslų ir poezijos pristatymas „Karaliaus Mindaugo Lietuvai“, skirtas Valstybės – Lietuvos karaliaus Mindaugo karūnavimo dienai paminėti.

Bibliotekoje įvyko susitikimas su žurnalistu, rašytoju Audriumi Skačkausku. Vyko knygų „Neleisk angelui nukristi nuo peties“ ir „Neleisk angelui nukristi nuo peties 2“ pristatymai.

Kasmet Trakų VB Rūdiškių filiale vyksta pilietinės akcijos „Atmintis gyva, nes liudija“, „Nacionalinis diktantas“ ir kt.

**Trakų kultūros rūmai**

„Čirškalai ir viralai“ - virtuali tautų tradicinių Užgavėnių patiekalų gaminimo edukacija. Skirta jaunimui ir senjorams. Dalyvavo 5239 asm.;

Virtuali kiaušinių marginimo edukacija. Skirta jaunimui ir senjorams. Dalyvavo 240 asm.;

„Šiaudinis Velykis“ - Tiltų padalinio virtuali edukacija. Dalyvavo 897 asm. Skirta jaunimui ir senjorams;

„Jurginės“ - Tiltų padalinio virtuali edukacija jaunimui ir senjorams. Dalyvavo 514 asm.;

Liaudiškų šokių grupės „NAVA“ virtuali šokių edukacija. Skirta jaunimui ir senjorams. Dalyvavo 3500 asm.;

„Mano kadras“ edukacinės filmo kūrimo dirbtuvės jaunimui. Dalyvavo 20 dalyvių;

„Teatro tiltai“ edukacinės teatro dirbtuvės jaunimui. Dalyvavo 40 dalyvių;

Pažintinė edukacinė ekskursija į Vilnių. Skirta jaunimui ir senjorams. Dalyvavo 30 dalyvių;

Galerijos „Foje“ atvirukų gaminimo edukacija. Skirta jaunimui ir senjorams. Dalyvavo 40 dalyvių;

Pažintinis Joninių žygis. Skirta jaunimui ir senjorams. Dalyvavo 120 dalyvių;

Advento vainiko pynimas Grendavėje. Edukacija skirta jaunimui ir senjorams. Dalyvavo apie 50 dalyvių;

Seminaras apie medų Tiltuose. Skirta jaunimui ir senjorams; Dalyvavo apie 50 dalyvių;

Trakuose vyko romansų vakaras „Be meilės nėra gyvenimo“, skirtas senjorams. Dalyvavo apie 300 dalyvių.

Užsiėmimams/renginiams skirti 2 tūkstančiai eurų.

**Trakų jaunimo turizmo ir laisvalaikio centras**

Viso surengti 56 renginiai (renginiai Online, edukacijos, ekskursijos, varžybos, žygiai, stovyklos), kurių lokacija: Trakų rajonas, Dzūkijos nacionaliniame parkas, Metelių, Aukštadvario regioniniai parkai. 448 dalyviai.

**Trakų krašto kultūros ir amatų asociacija**

Surengta ekskursija po Trakus, irklenčių žygis, dalyvavo 30 asm. (sporto projekto lėšos 500 Eur.).

Dalyvavome regioninėje konkursinėje parodoje „Aukso vainikas“, viso 12 dalyvių, neišskiriant pagal amžių.

Vasaros prekymečiuose dalyvavo 8 Trakų rajono dalyviai.

**Amatų mokykla ,,Sodžiaus meistrai‘‘**

Surengta 3 dienų Amatų stovykla, kurioje dalyvavo apie 100 asmenų (Įvairaus amžiaus, šeimos su vaikais). Įstaiga skyrė 2 tūkstančius eurų.

**Trakų suaugusiųjų mokymo centras**

2021 m. balandžio m. organizuota Velykinė akcija ,,Padovanok šventę senoliams“. Socialinių įgūdžių ugdymo klasių mokiniai dovanojo Trakų globos ir socialinių paslaugų centro senjorams velykines kompozicijas.

2021 birželio 10 d. vyko nuotolinis renginys bendruomenei ,,Po ūkanotu nežinios dangum”, skirtą 100-osioms poeto Vytauto Mačernio gimimo metinėms pažymėti.

Trakų suaugusiųjų mokymo centras dalyvavo 2021 m. suaugusiųjų mokymo savaitėje „Gyveni-mokaisi, mokaisi-gyveni“ ir organizavo išvyką į literatūrinį A. Puškino muziejų bei 2021 lapkričio 19 d. organizavo praktinę veiklą TSMC bendruomenei „Sukurk Kalėdų stebuklą“. Renginiuose dalyvavo 56 asmenys, skirta 420 eurų.

**Trakų visuomenės sveikatos biuras**

Biuras vykdė fraktalų piešimo, intuityviosios tapybos meditacijos užsiėmimus, kuriuose dalyvavo apie 40 asmenų, o tam skirta 920 eurų.

**Trakų VVG**

Organizuotas konkursas kartu su Vilniaus universiteto Kauno fakultetu kibernetinio saugumo mėnesiui paminėti, kurio metu buvo galima laimėti antivirusines „Bit Defender Security“ savo kompiuteriui. Konkursas vyko Trakų VVG facebook paskyroje. Dalyvavo įvairaus amžiaus žmonės.

Surengtas dviračių žygis „Grafų Tiškevičių keliais“. Projekto metu ne tik keliauta dviračiais, bet organizuoti pažintiniai pristatymai /mini seminarai Užutrakio dvaro sodyboje, Lentvario bibliotekoje (apie Lentvario dvarą), Trakų Vokės dvare. Projektas teiktas ir parama gauta iš Trakų rajono savivaldybės (150 Eur).

**VšĮ Trakų švietimo centras**

Gegužės mėnesį TAU studentams buvo surengta išvyka į ,,Gamtos melodija‘‘ sodybą, kur senjorai dalyvavo sūrio gamybos edukacijoje. Taip pat surengta išvyka po Ignalinos kraštą bei Kėdainių kraštą, kur ne tik susipažinta su istorijos, architektūros bei gamtos paminklais, bet ir dalyvauta šakočio kepimo edukacijoje, žydų valgių degustacijoje.

Lapkričio mėnesį įsijungta į suaugusiųjų mokymo savaitę „Gyveni-mokaisi, mokaisi-gyveni“, parengtas renginių planas, siekiant apjungti kuo daugiau įstaigų ir užimti kuo daugiau rajono gyventojų, bet dėl priimto sprendimo dėl Covid – 19 nepalankios situacijos rajone dalis kontaktinių veiklų nevykdyta, dalis jų vyko per nuotolį.

**III.Įvardinkite įgyvendintus projektus, kuriuose vyko mokymai suaugusiems ir kitos veiklos, kuriose užimti suaugusieji, kiek laiko vyko, kokiu tikslu, kas finansavo, kiek tam skirta lėšų;**

**Trakų viešoji biblioteka**

Įgyvendintas tęstinis projektas „TRIO: dailė+muzika+poezija”, 4 renginių ciklas, rugpjūčio-spalio mėn. Finansavo LKT- 2700 eur, ir Trakų raj. Savivaldybė-810 eur. Rūdiškių biblioteka dalyvavo Lietuvos Žinijos“ draugijos 55-erių ir vyresnių gyventojų užimtumo ir aktyvumo skatinimo projekte.

**Trakų kultūros rūmai**

Buvo vykdomas INTERREG Lietuva - Lenkija projektas jaunimui „Teatro tiltai“. Dalyviai dalyvavo užsiėmimuose, skirtuose pažinti scenos meną. Dalyvavo 40 dalyvių (jaunimas). Projektą iš dalies finansavo Europos regioninės plėtros fondas bei Trakų rajono savivaldybė. Skirta 8000 eur.

**Trakų jaunimo turizmo ir laisvalaikio centras**

Centras įgyvendino Jaunimo reikalų departamento atvirųjų jaunimo erdvių veiklos projektą „Aš“ Aukštadvaryje (8620,-€). Tikslas: dirbant atvirojo darbo su jaunimu principais, ugdyti jaunų žmonių kompetencijas, įtraukiant skaitmenines technologijas, turiningo laisvalaikio praleidimo gamtoje skatinimą ir sportą kaip priemonę. Siekti jaunų žmonių asmeninio ir socialinio tobulėjimo. Siekis - skirti ypatingą dėmesį įtraukiant mažiau galimybių turintį jaunimą į atviros jaunimo erdvės veiklas, nukreipiant jaunuolių energiją į kūrybą, savęs pažinimą ir prasmingą laisvalaikio praleidimą.

Įgyvendintas Jaunimo reikalų departamento finansuotas atvirųjų jaunimo centrų veiklos projektas „Amatų metai“ (10670,- €). Projekto tikslas: motyvuoti jaunuolius dalyvauti jų poreikius atliepiančioje veikloje, skatinti tobulėti, ugdyti kompetencijas, verslumo ir darbo rinkai reikalingus įgūdžius. Uždaviniai: skatinti jaunimo verslumą, skleisti savanorystės idėją, būti aktyviais ir pilietiškais visuomenės nariais, ugdyti bendravimo ir bendradarbiavimo įgūdžius, įtraukti mažiau galimybių turintį jaunimą į Lentvario jaunimo centro veiklas. Skatinti jauno žmogaus fizinį aktyvumą ir propaguoti sveiką gyvenseną, puoselėti darnų santykį su gamta.

Jaunimo reikalų departamento finansuotas mobiliojo darbo su jaunimu veiklos projektas „Bendrauk, pažink“ (11200,- €), kuriuo siekiama mobilaus darbo su jaunimu Onuškio, Paluknio, Rūdiškių, Senųjų Trakų seniūnijose. Tikslas - užtikrinti turiningą jaunimo laisvalaikį bei ugdymą (-si) ir socialinę integraciją, įgalinti jį aktyviai veiklai.

Trakų rajono savivaldybės Jaunimo projektinės veiklos konkurso finansuoti šie projektai:

„Lentvario jaunimo takas“ (587,- €). Tikslas: įrengti pėsčiųjų taką Lentvario mieste. Skatinti jaunimo bendravimą ir bendradarbiavimą, jaunų žmonių saviraiškos ir saviugdos įgūdžius, suteikti kokybišką laisvalaikio praleidimo būdą, jauno žmogaus kaip asmenybės augimą bei savęs tobulėjimą, motyvuoti jaunimą savęs ir savo miesto pokyčiams.

„Aš muzikoje“ (750,- €). Tikslas: muzikine veikla skatinti pasitikėjimą savimi, lavinti emocinę pusiausvyrą, ugdyti kūrybiškumą.

„Jaunimo takas“ (950 €). Tikslas: įrengti pėsčiųjų taką, patrauklų jaunimui, rajono gyventojams ir miesto svečiams, skatinant aktyvų laisvalaikio praleidimą.

„Nežinau“ (500,- €). Tikslas: ugdyti jauno žmogaus socialines kompetencijas, stiprinti emocinę ir psichinę sveikatą.

„Judėk!“ (700,- €). Tikslas: suburti Aukštadvario jaunus žmones ir suteikti kokybiško laisvalaikio praleidimo galimybę.

**Trakų krašto kultūros ir amatų asociacija**

Asociacija amatų stovyklai, kuri surengta šeimoms kartu su amatų mokykla „Sodžiaus meistrai“, skyrė 800 Eur. (tai ne visas finansavimas, tik Asociacijos dalis, kita dalis mokyklos bei dalyvių mokesčiai, iš viso ~4000 Eur.), vyko 4 dienas.

**Amatų mokykla ,,Sodžiaus meistrai‘‘**

Parengtas ir įgyvendintas sporto rėmimo projektas, surengta Sveikatingumo diena, kuriai skirta 2000 projekto lėšų ir 500 įstaigos lėšų. Sveikatingumo dienoje dalyvavo 120 asmenų.

**Trakų visuomenės sveikatos biuras**

2021 metais buvo tęsiamas ESFA projektas ,,Sveikos gyvensenos skatinimas Trakų rajone”, kurio dėka buvo finansuotos net 7 dienų sveikatinimo stovyklos, 14-a 4 valandų trukmės privalomosios pirmos pagalbos mokymai, kuriuose dalyvavo 126 dalyviai.

**VšĮ Trakų švietimo centras**

Dalyvavome įgyvendinamame Lietuvos ir Lenkijos jaunimo mainų fondo finansuojamąme projekte ,,Kelias į verslą Lenkijoje ir Lietuvoje’’, kurio pareiškėjas – Malapolskos vaivadijos savanorių korpusas, o VšĮ Trakų švietimo centras – partneris. Projektas buvo įgyvendinamas Naujajame Sonče ir Trakuose. Projekto tikslas - pasisemti gerosios patirties kaip motyvuoti sunkius paauglius mokytis ir dirbti. Mūsų rajono neformalaus suaugusiųjų švietimo koordinacinės tarybos nariai turėjo galimybę dalyvauti išvykoje ir atrasti naujų veiklos formų, metodų. Projektui skirta 6650 eurų.

,,Amžius ne kliūtis II’’ - tai tarptautinis ,,Nordplus Adult’’ projektas, kurio pareiškėjas Latvijos suaugusiųjų švietimo acociacija, o VšĮ Trakų švietimo centras partneris. Projektą pradėję praėjusiais metais, tęsėme ir šįmet. Projekto tikslas – parengti programas, kurios suteiktų žinių, įgūdžių Baltijos šalių senjorams ir tuo pagerintų jų gyvenimo kokybę. Parengėme 3 programas: ,,Kodėl senatvėje reikia lavinti atmintį ir kaip tai padaryti?‘‘, ,,Fizinis aktyvumas 55+‘‘ ir ,,Pasivaikščiojimas po miestą su žemėlapiu rankoje‘‘, kuriuose jau dalyvavo 60 pagyvenusių asmenų. Projekto veikloms šiais metais skirta 1750 eurų.

,,Nepatogūs klausimai – kalbėkimės’’ - tai projektas, kurį įgyvendinome gavę 58 tūkstančių eurų finansavimą iš Valstybinio visuomenės sveikatos stiprinimo fondo. Projekto tikslas – stiprinti paauglių lytinę sveikatą bei rizikingo lytinio elgesio prevenciją, sudarant sąlygas įtraukti paauglius į patrauklias ugdomąsias veiklas. Siekiant šio tikslo būtina suteikti žinių, priemonių ir pasitikėjimo savo jėgomis pedagogams, tėvams, socialiniams darbuotojams, sveikatos priežiūros specialistams. Sukurtos inovatyvios vaizdo priemonės – 5 mokomieji animaciniai filmai, skirti 13-15 metų paaugliams lytinės sveikatos stiprinimui ir rizikingo lytinio elgesio prevencijai. 5 animaciniai filmukai apims socialiai nepriimtino/priimtino lytinio elgesio scenarijus. Parengta metodinė medžiaga (rekomendacijos bei veiklų panaudojant sukurtus filmukus pavyzdžiai) mokytojams, švietimo pagalbos bei mokyklose dirbantiems visuomenės sveikatos priežiūros specialistams. Savivaldybei parėmus projekto medžiaga pristatyta rajono gimnazijų bendruomenėms, apmokyta viso 158 asmenys.

Baigėme įgyvendinti projektą ,,Esame veiklūs ir reikalingi‘‘ Nr.08.3.2-ESFA-K-415-01-0013. Projekto tikslinė grupė pati pažeidžiamiausia – tai asmenys, sulaukę 54 metų amžiaus, bet dar ne pensijinio amžiaus. Šis projektas buvo įgyvendinamas tris metus, o jo įgyvendinimui skirta 110 tūkstančių eurų. Projekto tikslas – sukurti palankias sąlygas vyresniems darbingo amžiaus asmenims aktyviai dalyvauti visuomenės gyvenime, padidinti jų dalyvavimo darbo rinkoje galimybes. Tikslinės grupės nariai galėjo mokytis ir sustiprinti savo socialinius gebėjimus, mokytis mokytis, patobulinti anglų kalbos žinias, dalyvauti kultūrinės raiškos renginiuose, o taip pat gauti individualią ar grupinę psichologo konsultaciją. Ypatingai didelis dėmesys buvo skiriamas savanorystės plėtojimui, nes mūsuose tai nėra paplitusi veikla ir visuomenėje neužima reikiamos vietos. Šioje veikloje aktyviai dalyvavo Trakų globos ir socialinių paslaugų centras. Į projekto veiklas įtraukti 209 tikslinės grupės asmenys.

Jau ketvirtus metus tęsėme įgyvendinimą socialinės apsaugos ir darbo ministerijos iš Europos Sąjungos struktūrinių fondų finansuotą (skirta 343 871,84 eurų) Trakų rajono savivaldybės administracijos projektą ,,Kompleksinių paslaugų plėtojimas Trakų rajone’’. Trakų rajono gyventojams buvo ir toliau teikiamos šios paslaugos: psichosocialinė pagalba (65 asm.); Šeimos įgūdžių ugdymo ir sociokultūrinės paslaugos (42 asm.), pozityvios tėvystės mokymai (36 asm.), o 9 neįgalumą turintiems asmenims teikiama asistento paslauga.

Įgyvendinome ir tęstinį Trakų savivaldybės iš sporto fondo finansuotą projektą ,,Išlikime sveiki – 2021’’, kuriam skirta 650 eurų. Projekto veiklos – sveikatinimo, projektas įgyvendintas visose seniūnijose ir įtraukta virš 500 pagyvenusių asmenų.

Įgyvendinome projektą „Mažais žingsneliais link savo verslo“, Nr.TRAK-LEADER-1C-M-17-3-2020 / 42VS-PV-20-1-08331-PR001, finansuotą Trakų VVG. Buvo surengti Trakų turizmo ir poilsio paslaugų plėtros asociacijai dveji mokymai ,,Lėtasis turizmas. Lėtojo turizmo perspektyvos Trakų krašte‘‘ ir ,,Verslo planas. Ar mano verslas ekonomiškai gyvybingas‘‘. Dalyvavo 50 asmenų.

**Trakų neįgaliųjų užimtumo centras**

„Inovacijų kūrimas pagal Desing Thinking metodą“, bei „Kibernetinio saugumo pagrindai“  dvi grupės po 15 žmonių, iš viso 30.

**IV. Profesinio informavimo, konsultavimo renginiai/ užsiėmimai.**

**Trakų krašto kultūros ir amatų asociacija**

Amatininkų kompetencijų kėlimas nacionaliniame dailės muziejuje (archyvuose), 10 asmenų.Tautinio paveldo produktų sertifikavimo dokumentų parengimas, konsultacija, 6 asm. Rezultatas, parengti aprašai pateikti sertifikavimo komisijai.

**Trakų jaunimo turizmo ir laisvalaikio centras**

Vykdyti mokymai skirti jaunimo darbuotojų kompetencijoms ugdyti. Surengtas susitikimas su fotografu, kurio metu įvykdyti praktiniai užsiėmimai. Taip pat vyko tolerancijos mokymai, mokymai lytiškumo tema, psichogieninė gongų terapija. Surengtas susitikimas su žolininke Varnikų pažintiniame take. Dalyvauta projekte Nr. LT-PL-4R-315 Trakų ir Gižycko paveldo atvėrimas turizmui, vykusioje paskaitoje jaunimui – „Priklausomybės ir jų prevencija“. Vyko ir mokymai „Emocinis jaunuolių palaikymas išmaniajame darbe su jaunimu“ (mokymų centras – Daugirdiškės), susitikimas su Priklausomybių ligų centro darbuotoja – paskaita/diskusija, Kibernetinio saugumo mokymai“, keitimosi gerąją patirtimi seminaras tarp Lietuvos ir Branderburgo specialistų Online. Dalyvauta konferencijoje „Emocinis jaunuolių palaikymas išmaniajame darbe su jaunimu“, mokymuose ,,Neapykantos kalba išmaniajame darbe su jaunimu“.

**Trakų krašto kultūros ir amatų asociacija**

Buvo vykdomas amatininkų kompetencijų kėlimas nacionaliniame dailės muziejuje (archyvuose), dalyvavo10 asmenų. Tautinio paveldo produktų sertifikavimo dokumentų parengimas, konsultacija, 6 asm. Rezultatas, parengti aprašai pateikti sertifikavimo komisijai.

**Amatų mokykla ,,Sodžiaus meistrai‘‘**

Profesinis konsultavimas surengtas 100 asmenų, įstaiga tam skyrė 800 eurų.

**VšĮ Trakų švietimo centras**

,,Galimybių spinta‘‘ – tai Jaunimo reikalų departamento prie Socialinės apsaugos ir darbo ministerijos finansuotas ir įgyvendintas projektas, sudarantis sąlygas rajono jaunuoliams ,,pasimatuoti‘‘ perspektyvias ir populiarias profesijas. Projekto metu jaunuoliai dalyvavo profesijų dirbtuvėse, kūrė pirmuosius interjero dizaino, video kūrimo, programavimo bei architektūrinius darbus, dalyvavo individualiose ir grupinėse konsultacijose. Tai įgalins jaunus žmones pasitikėti savimi, mokytis ir siekti savo tikslų. Projekto įgyvendinimui skirta 11760 eurų.

**V.Įvardinkite asmenis, kurie dirba su suaugusiais, rengia ir įgyvendina projektus**.

Irena Jocienė - Trakų viešosios bibliotekos vyr. bibliotekininkė; Dalia Bagdžiuvienė, Rūta Minkevičienė – Lentvario filialo vyr bibliotekininkės;Vaiva Neteckienė, Liuda Korsanovienė, Viktorija Šamatovičienė, Rima Karsokienė, Teresė Mikutavičienė, Rasa Zakarė – Trakų kultūros rūmai; Gintarė Skuodytė – Amatų mokykla ,,Sodžiaus meistrai‘‘; Dominyka Semionovė, Lina Leparskienė- Trakų krašto kultūros ir amatų asociacija;Trakų jaunimo ir turizmo centre - 5 jaunimo darbuotojai, 2 specialistai; Alvyda Kazakevičiūtė-Staniunaitienė – Trakų VVG.

**VI. Jei turite, pasidalinkite gražiomis darbo su suaugusiais praktikomis/iniciatyvomis.**

Trakų krašto kultūros ir amatų asociacija parduodant Trakų amatų centro amatininkų gaminius, dalimi lėšų paremtas Lentvario vaikų dienos centras „Akimirka“ (Nuo 2021-11-24 iki 2021-12-24). Prie amatų centro įkurtas tradicinių amatininkų kiemelis (Trakų rajone gyvenantiems ir kuriantiems tradiciniams amatininkams, meistrams) jų veiklos viešinimui, amatų produktų pristatymui ir pardavimui: veikia 3 paviljonai, dirba 5 amatininkai.

Trakų visuomenės sveikatos biuras iki pandemijos vykdė du kartus per savaitę senjorų fizinio aktyvumo užsiėmimus. Jų metu vedė mankštas, bendravo įvairiomis sveikatingumo temomis.

**VII. Kokiems renginiams, mokymams, Jūsų nuomone, tikslinga būtų skirti lėšų neformaliam suaugusiųjų švietimui rajone.**

Verslumo gerosios patirties pavyzdžių pristatymai ir verslumo mokymai suaugusiems ir jaunimui. Surengti kursus tam tikrų profesijų įsigijimui (suderinus su darbdaviais). Sveikatingumo mokymai Trakų rajono bendruomenei. Psichologiniai užsiėmimai jaunimui, bendruomenei.Surengti seniūnijų senjorų proto mūšį sveikatinimo tema.